ฝั่งยาคุมได้6เดือนล่ะคะ เดือนที่แล้วประจำเดือนไม่มาตรวจมีขีดเดียวค่ะ ตอนนี้ปวดท้องน้อยด้วนซ้ายเกิดจากอะไรค่ะ
สวัสดีค่ะ ประจำเดือนไม่มาหรือมาคลาดเคลื่อนอาจเป็นผลข้างเคียงจากยาฝังคุมกำเนิดได้ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงหากซื้อชุดตรวจการตั้งครรภ์มาตรวจเบื้องต้นแล้วไม่มีการตั้งครรภ์ โอกาสตั้งครรภ์มีน้อย หากไม่สบายใจ สามารถไปยืนยันผลตรวจที่รพ.อีกครั้งหนึ่งได้อาการปวดท้องด้านซ้ายอาจเกิดจากการปวดกล้ามเนื้อ ปวดจากทางเดินปัสสาวะอักเสบ หรือปวดจากสาเหตุทางนรีเวชเช่นมีถุงน้ำในมดลูกหรือรังไข่ หรือมีการติดเชื้อในอวัยวะภายในอุ้งเชิงกราน ไม่ได้เป็นผลข้างเคียงจากยาคุมโดยตรง แนะนำพักผ่อน งดยกของหนัก หากอาการไม่ดีขึ้น ควรพบแพทย์เพื่อตรวจเพิ่มเติม